Claudiu Zamfir
Comisia Europeană ar fi blocat tranșa a treia, de 2,7 miliarde de euro, din fondurile UE care revin României prin Planul Național de Redresare și Reziliență (PNRR), o reformă sensibilă fiind aici impozitarea microîntreprinderilor, potrivit unor surse guvernamentale citate de G4Media, dar ministrul Investițiilor și Proiectelor Europene, Adrian Câciu, spune că se așteaptă la "intrarea banilor aferenți" cererii de plată nr. 3 în buget.
Conform surselor G4Media, cererea de plată numărul 3, care are termen 16 martie 2024 pentru a fi aprobată de Comisia Europeană, ar fi blocată pe fondul unor reforme neîndeplinite satisfăcător de Guvern, printre care:
Situația ar urma să fie tranșată săptămâna viitoare , în urma unei discuții care va avea loc la București, mai scrie G4Media.
În schimb, ministrul Investițiilor și Proiectelor Europene, Adrian Câciu, a scris, pe Facebok, că "cererea de plată nr. 3 din PNRR nu este blocată".
"Suntem în dialog constant cu reprezentanții Comisiei Europene, așa cum am fost la fiecare cerere de plată și cum e parcursul firesc al aprobării îndeplinirii țintelor și jaloanelor din PNRR. Fiecare minister coordonator de reformă are dialog cu CE, actualizări de informații și stadiul jaloanelor. În procesul de evaluare a fiecărei cereri de plată există solicitări de clarificare din partea CE și raspunsuri din partea statului membru. Asa e procedura/procesul, acolo suntem. Ne așteptăm la finalizarea cu succes a procesului și intrarea banilor aferenți CP3 în bugetul țării" - a mai susținut Câciu.
Reamintim că Ministerul Investițiilor și Proiectelor Europene (MIPE) a transmis, pe data de 15 decembrie 2023, Comisiei Europene cea de-a treia cerere de plată din cadrul Planului Național de Redresare și Reziliență (PNRR), reprezentând o eventuală finanțare netă de aproximativ 2,7 miliarde de euro pentru România.
Cea de-a treia cerere de plată, potrivit planului ajustat, are o valoare totală de 2.669.705.062 EUR (1.858.678.580 EUR sub formă de granturi și 811.026.482 EUR sub formă de împrumuturi) și acoperă un număr total de 74 ținte/jaloane aferente trimestrului III 2022 și trimestrului IV 2022 - a informat MIPE, într-un comunicat transmis StartupCafe.ro.
Printre cele mai relevante reforme și investiții "cu impact socio-economic", aferente celei de-a treia cereri de plată, MIPE a enumerat:
Sumele aferente cererii de plată nr. 3 ar urma să se dauge sumei de 9,1 miliarde euro încasate pe PNRR până în prezent de România, reprezentând pre-finanțarea în procent de 13% cu o valoare de 3,79 miliarde euro, cererea de plată numărul 1 cu o valoare de 2,56 miliarde euro și cererea de plată numărul 2 cu o valoare de 2,75 miliarde euro.
Odată finalizată procedura de plată pentru cererea de plată nr. 3 România urmează să transmită cea de-a patra cerere de plată în valoare de aproximativ 2,7 miliarde de euro aferentă îndeplinirii a 46 de ținte și jaloane.
Alocarea PNRR modificată prin Decizia de implementare a Consiliului din data de 11 Decembrie 2023 este de 28,5 miliarde euro (14,9 miliarde euro sub formă de împrumuturi, 13,6 miliarde euro sub formă de granturi) și acoperă 66 de reforme și 111 investiții (177 de măsuri), structurat în jurul a 16 componente. Planul revizuit conține 518 ținte și jaloane.